Arne Hyldgaard bor lige nu alene i hjemmet i Skallerup uden sin kone og døtre. Og hvis familien, der lige nu opholder sig i USA, skal komme hjem inden jul, så skal det ikke være fordi loven først skal laves om. Så skal det være fordi, at der er fejl i Nenas sag. Mener den lokale folketingspolitiker, Bjarne Laustsen (S). - Hvis juleønsket skulle gå i opfyldelse, så skal det være fordi, der er blevet begået en fejl i sagen, siger Bjarne Laustsen (S) og henviser til sagen om Im og hendes mor , hvor det er en fejl, der har sikret at moren nu har fået opholdstilladelse. - Det, der gjorde det, var at vi fik sagen ordnet med tilbagevirkende kraft. For hvis ikke sådan en sag bygger på en fejl, bliver det rigtig svært, fordi man så med ny lovgivning åbner for pandoras æske i forhold til mange andre, der er blevet afvist på grund af samme problematik, siger han. Og det vil komme til at tage længere tid, end hvis sagen løses på grund af en fejl fra kommunens side. Håber på en jul med hele familien Nena og parrets to børn opholder sig i USA, fordi Nena er blevet træt af at føle sig som en andenrangsborger, fordi hun efter 16 år i Danmark er blevet nægtet permanent opholdstilladelse. Arne Hyldgaard håber på, at moren til hans børn kan få genoprejsning og opholdstilladelse, så familien kan holde jul sammen i deres hjem. - Det ville fandeme være dejligt. Det ville være det bedste juleønske at få opfyldt, lyder det fra en rørt familiefar. TV2 Nord havde torsdag lokale folketingspolitikere i studiet for at diskutere sagen i programmet Indblik. Og Arne Hyldgaard håber, at politikerne vil tage sig sammen og arbejde sammen om at få problemet løst. Nena er nemlig blevet nægtet den permanente opholdstilladelse, fordi hun var under uddannelse - på kommunens opfordring. Politikerne var ikke afvisende over at skulle arbejde sammen for at ændre lovgivningen - men der var da nogle forbehold. Til sidst skar Bjarne Laustsen (S) igennem: Se debatprogrammet Indblik herunder:

Opsummering:
Det kommer til at tage tid at lave ny lovgivning - hvis der ellers er stemning for det. Derfor er Nenas bedste chance for at komme hjem, at der er lavet fejl i processen, mener politiker.